cyanic-selkie/wikianc huggingface dataset:
లాట్వియా
సంస్కృతి
13 వ, 19 వ శతాబ్దాల మధ్య జర్మన్ సంస్కృతికి అనుగుణంగా బాల్టిక్ జర్మన్లు (వీరిలో చాలామంది జర్మన్-పూర్వీకత కలిగిన వారున్నారు) ఉన్నత వర్గాన్ని రూపొందించి ఈ ప్రాంతంలో లాట్వియన్, జర్మన్ ప్రభావాలతో ప్రత్యేకమైన సాంస్కృతిక వారసత్వాన్ని అభివృద్ధి చేశారు. 20 వ శతాబ్దం ప్రారంభంలో ఈ ప్రజలు జర్మనీ, యునైటెడ్ స్టేట్స్, కెనడా మొదలైన ఇతర దేశాలకు చెల్లాచెదరైనప్పటికీ ఈ రోజు వరకు జర్మన్ బాల్టిక్ కుటుంబాలుగా జీవిస్తున్నారు. అయినప్పటికీ చాలామంది దేశీయ లాట్వియన్లు ఈ ప్రత్యేక సాంస్కృతిక జీవితంలో పాల్గొనలేదు. అందువలన ఎక్కువగా స్థానిక వ్యవసాయక పాగనిజ వారసత్వం సంరక్షించబడింది. పాక్షికంగా కొంతమంది క్రైస్తవ సంప్రదాయాలతో విలీనం అయారు. ఉదాహరణకు అత్యంత ప్రాచుర్య ఉత్సవాల్లో ఒకటైన జాని పేరుతో వేసవి కాలం నాటి ఒక పాగన్ మతవేడుకను సెయింట్ జాన్ ది బాప్టిస్ట్ విందు రోజున లాట్వియన్లు జరుపుకుంటారు.
సోవియట్ యూనియన్లో చేర్చిన తర్వాత లాట్వియన్ కళాకారులు, రచయితలు సోషలిస్టు వాస్తవిక శైలిని అనుసరించాల్సి వచ్చింది. 1980 ల నుండి సోవియట్ యుగంలో అత్యంత జనాదరణ పొందిన పాటలతో, సంగీతం బాగా ప్రాచుర్యం పొందింది. ఈ సమయంలో పాటలు తరచూ సరదాగా సోవియట్ జీవన విధానాలను వివరిస్తూ లాట్వియన్ గుర్తింపును కాపాడటం గురించి ఆలోచనలు రేకెత్తించాయి. ఇది సోవియట్ యూనియనుకు వ్యతిరేకంగా ప్రజల నిరసనలను ప్రేరేపించింది. కవిత్వానికి జనాదరణ అధికరించింది. స్వాతంత్ర్యం తరువాత థియేటర్, దృశ్యం, గాత్ర సంగీతం, శాస్త్రీయ సంగీతం లాట్వియన్ సంస్కృతిలో అత్యంత ప్రసిద్ధ శాఖలుగా మారాయి.
2014 జూలైలో రిగా 8 వ ప్రపంచ కోయిర్ ఆటలకు ఆతిథ్యం ఇచ్చింది. ఇందులో 70 కి పైగా దేశాలకు ప్రాతినిధ్యం వహించే 27,000 మంది కంటే అధికమైన కోరిస్టర్లు, 450 మంది గాయకులు పాల్గొన్నారు. ప్రపంచంలోనే అతిపెద్దదైన ఈ తరహా ఉత్సవానికి ప్రతి రెండు సంవత్సరాలకు ఒకసారి విభిన్నమైన నగరాలు ఆతిథ్యం ఇస్తున్నాయి.
ఆహారసంస్కృతి
లాట్వియన్ వంటకాలు సాధారణంగా వ్యవసాయ ఉత్పత్తుల మీద ఆధారపడి ఉంటాయి. వీటిలో మాంసం ప్రధాన భోజనంగా వంటలలో ఉంటుంది. లాట్వియా బాల్టిక్ సముద్రంలోని ప్రాంతం ఉన్న కారణంగా ఆహారాలలో చేపలు అధికంగా వినియోగిస్తారు. లాట్వియన్ వంటకాలు పొరుగు దేశాలచే ప్రభావితమైనవి. లాట్వియన్ వంటకాల్లో ఉపయోగించే బంగాళదుంపలు, గోధుమలు, బార్లీ, క్యాబేజీ, ఉల్లిపాయలు, గుడ్లు, పంది మాంసం వంటివి స్థానికంగా లభిస్తాయి. లాట్వియన్ ఆహారంలో సాధారణంగా కొవ్వు అధికంగా ఉంటుంది. దీనితో కొన్ని మసాలా దినుసులను ఉపయోగిస్తుంది. గ్రే పీస్, పందిమాంసం సాధారణంగా లాట్వియన్ల ప్రధానమైన ఆహారంగా భావిస్తారు. సోరెల్ సూప్ను కూడా లాటియన్లు వినియోగిస్తారు. రూప్జమైజ్ అనేది రే నుండి తయారైన కాలిచిన రొట్టె, ఇది జాతీయంగా ప్రధానమైనదిగా పరిగణించబడుతుంది.
క్రీడలు
లాట్వియాలో ఐస్ హాకీ సాధారణంగా అత్యంత ప్రజాదరణ పొందిన క్రీడగా పరిగణించబడుతుంది. లాట్వియాలో హెల్ముట్ బాల్డెరిస్, ఆర్త్రూస్ ఇర్బె, కర్రిస్ స్క్రాస్టిన్స్, సండిస్ ఓజోలిస్, జెంగస్ గిర్జెంసంస్ వంటి అత్యంత ప్రఖ్యాతిగాంచిన హాకీ క్రీడాకారులు ఉన్నారు. లాట్వియా ప్రజలు ఎన్.హెచ్.ఎల్. ఆల్ స్టార్ ఓటింగ్ ఉపయోగించి వ్యక్తం చేసిన అంతర్జాతీయ, ఎన్.హెచ్.ఎల్. క్రీడలలో గట్టి మద్దతు ఇచ్చి జేమ్గస్ గిర్గెన్సన్స్ వంటి ప్రముఖ హాకీ క్రీడాకారుని ప్రథమ స్థానంలోకి తీసుకువచ్చారు. " డినామో రీగా " దేశంలో బలమైన హాకీ క్లబ్బుగా ఉంది. ఇది కాంటినెంటల్ హాకీ లీగ్లో పాల్గొంటుంది. 1931 నుండి జాతీయ టోర్నమెంట్ లాట్వియన్ హాకీ హయ్యర్ లీగ్ నిర్వహించబడింది. 2006 లో రిగాలో ఐ.ఐ.హెచ్.ఎఫ్. ప్రపంచ ఛాంపియన్షిప్పును నిర్వహించారు. అత్యంత ప్రజాదరణ పొందిన రెండవ క్రీడ బాస్కెట్బాల్. లిథువేనియా జాతీయ బాస్కెట్బాల్ జట్టు 1935 లో మొట్టమొదటి యూరోబాస్కెట్ గెలుచుకుంది. 1939 లో లిట్వేనియాకు ఒక పాయింట్ తేడాతో ఓడిపోయిన తరువాత వెండి పతకాలు గెలిచి లాట్వియా దీర్ఘకాలిక బాస్కెట్బాల్ సంప్రదాయాన్ని కాపాడుకుంది. లాట్వియాలో జానిస్ క్రూమిన్స్, మైగోనిస్ వాల్డనిస్, వాల్డిస్ ముయినిక్స్, వాల్డిస్ వాల్టర్స్, ఇగోర్స్ మిగ్లిన్యెక్స్, అలాగే లాట్వియన్ ఎన్.బి.ఎ. ఆటగాడు గుండర్స్ వెట్రా వంటి చాలా మంది యూరోపియన్ బాస్కెట్బాల్ క్రీడాకారులు ఉన్నారు. అండ్రీస్ బైడ్రిన్స్ అత్యంత ప్రసిద్ధి చెందిన లాట్వియా బాస్కెట్ బాల్ ఆటగాళ్ళలో ఒకరుగా గుర్తించబడుతున్నాడు. ఆయన గోల్డెన్ స్టేట్ వారియర్సు, ఉటా జాజ్లకు ఎన్.బి.ఎ.లో పాల్గొన్నాడు. ప్రస్తుత ఎన్.బి.ఎ. క్రీడాకారులలో క్రిస్టాప్స్ పోర్జిజిస్, న్యూ యార్క్ నిక్స్ తరఫున క్రీడలలో పాల్గొన్నాడు.డావిస్ బెర్టాన్స్ శాన్ ఆంటోనియో స్పర్స్ తరఫున పాల్గొన్నాడు. మాజీ లాట్వియా బాస్కెట్ బాల్ క్లబ్ ఎ.ఎస్.కె. రీగా, యూరో లీగ్ టోర్నమెంటును వరుసగా మూడు సార్లు గెలిచింది. లాట్వియాలో బలమైన ప్రొఫెషనల్ బాస్కెట్బాల్ క్లబు వి.ఇ.ఎఫ్. రిగా యూరో కప్లో పోటీపడింది. యూరోచాలెంజ్ పాల్గొన్న బి.కె.వెంట్స్పిల్స్ లాట్వియా రెండవ బలమైన బాస్కెట్బాల్ క్లబ్బుగా గుర్తించబడుతుంది. గతంలో ఎల్.బి.ఎ. ఎనిమిది సార్లు గెలుచుకుంది. 2013 లో బి.బి.ఎల్. క్రీడలకు ఆతిథ్యం ఇచ్చిన 11 దేశాలలో లాట్వియా ఒకటి.
ఇతర ప్రముఖ క్రీడలలో ఫుట్బాల్, ఫ్లోర్బాల్, టెన్నిస్, వాలీబాల్, సైక్లింగ్, బాబ్స్‌లీగ్, స్కెలిటన్ ప్రజాదరణ కలిగి ఉన్నాయి. లాట్వియా జాతీయ ఫుట్బాల్ జట్టు " ఎఫ్.ఐ.ఎఫ్.ఎ. టోర్నమెంటు 2004 పాల్గొన్నది.
లాటివియా వింటర్, సమ్మర్ ఒలంపిక్సులో విజయవంతంగా పాల్గొంది. స్వతంత్ర లాట్వియా చరిత్రలో అత్యంత విజయవంతమైన ఒలింపిక్ అథ్లెట్ మారిస్ స్ట్రోంబర్గ్ 2008, 2012 లో పురుషుల బి.ఎం.ఎక్సు.లో రెండుసార్లు ఒలింపిక్ ఛాంపియనుగా నిలిచాడు.
2017 లో లాట్వియన్ బాక్సర్ మాయిరిస్ బ్రీడీస్ డబల్యూ.బి.సి. క్రూయిజర్వెయిట్ ప్రపంచ ఛాంపియనుగా నిలిచాడు. బాక్సింగు నాలుగు ప్రధాన టైటిల్సులో ఒకదానిని చేజిక్కించుకుని లాట్వియా, బాల్టిక్ దేశాలలో మొదటి ఏకైక బాక్సరుగా గుర్తించబడ్డాడు.
2017 లో లాట్వియా టెన్నిస్ క్రీడాకారిణి జెలెనా ఒస్టేపెంకో 2017 ఫ్రెంచ్ ఓపెన్ వుమెన్స్ సింగిల్స్ టైటిల్ను ఓపెన్ ఎరాలో సాధించిన మొట్టమొదటి అన్సీడెడ్ క్రీడాకారిణిగా గెలుపొందింది.
మూలాలు
వర్గం:ఐరోపా
సాపేక్ష సిద్ధాంతం
భౌతికశాస్త్రంలో సాపేక్షత (relativity) గురించి ఆల్బర్ట్ అయిన్‌స్టయిన్ రెండు వాదాలు (theories) ప్రతిపాదించేరు: అవి (1) ప్రత్యేక సాపేక్షత (special relativity), (2) సాధారణ సాపేక్షత (general relativity). thumbnail|స్థలకాలం సాపేక్షత గురించి కనీసం ఒక నఖచిత్రంలానైనా అర్థం చేసుకోవాలంటే భౌతిక శాస్త్రంలో వచ్చే కొన్ని మూల భావాలు అవగాహనలోకి రావాలి. ఈ సందర్భంలో కనీసం అవలోకన చట్రం (frame of reference) అంటే ఏమిటో అర్థం కావాలి.
అవలోకన చట్రం
ఇప్పుడు బండి నిదానంగా ఒక స్థిరమైన (ఉ. గంటకి 100) కిమీ వేగం (uniform velocity) తో తూర్పు దిశలో పరిగెడుతున్నాదని అనుకుందాం. ఇక్కడ "నిదాన వేగం" అంటే ఏ క్షణానికి ఆ క్షణం బండి కదిలే దిశ (direction) లోనూ, బండి జోరు (spedd) లోనూ మార్పు లేదని అర్థం. (అనగా,బండి త్వరణం = 0). ఇటువంటి త్వరణం శూన్యం అయిన ప్రత్యేక సందర్భంలో ఉపయోగపడే వాదాన్ని ప్రత్యేక సాపేక్ష వాదం అంటారు. అనగా, ప్రత్యేక వాదంలో అవలోకన చట్రపు త్వరణం = 0.
ఇప్పుడు మరొక సందర్భం చూద్దాం. ఒక గ్రహం ఒక నక్షత్రం చుట్టూ గుండ్రంగా, వృత్తాకారంలో, స్థిరమైన జోరు (constant speed)తో ప్రదక్షిణలు చేస్తోందనుకుందాం. ఇక్కడ గ్రహం అనుక్షణపు జోరు (instantaneous speed) లో మార్పు లేకపోయినా, గ్రహం ప్రయాణం చేసే దిశ అనుక్షణం మారుతోంది కనుక గ్రహం వేగం (velocity) లో అనుక్షణం మార్పు ఉన్నట్లే లెక్క. వేగంలో మార్పు ఉంటే త్వరణం శూన్యం అవదు. ఇలా త్వరణ శూన్యం కాని సాధారణ సందర్భంలో ఉపయోగపడే వాదాన్ని సాధారణ సాపేక్ష వాదం అంటారు. అనగా, సాధారణ వాదంలో అవలోకన చట్రపు త్వరణం సున్న కాదు.
జేమ్స్ వాట్సన్
200px|thumb|కుడి|జేమ్స్‌ వాట్సన్‌ James Watson - జేమ్స్‌ వాట్సన్‌. జీవశాస్త్రంలో విశేష కృషి చేసిన శాస్త్రవేత్త.
బాల్యం, విద్య
అమెరికాలోని షికాగో నగరంలో 1928 ఏప్రిల్‌ 6న సంపన్న కుటుంబంలో పుట్టిన జేమ్స్‌ డేవీ వాట్సన్‌ బాల మేధావిగా పేరొందాడు. రేడియో క్విజ్‌ కార్యక్రమాల్లో చురుగ్గా రాణించిన జేమ్స్‌ 15 ఏళ్ల కల్లా షికాగో విశ్వవిద్యాలయంలో ప్రవేశం పొందాడు. జంతుశాస్త్రంలో పట్టభద్రుడయ్యాక 'వాట్‌ ఈజ్‌ లైఫ్‌' గ్రంథం చదివి ఉత్తేజితుడై జన్యుశాస్త్ర (జెనెటిక్స్‌) అధ్యయనం ఆరంభించాడు. ఆపై 22 ఏళ్లకే డాక్టరేట్‌ సాధించాడు. పరిశోధనలు కొనసాగించి లండన్‌లోని కేవిండిష్‌ లాబరేటరీలో ఫ్రాన్సిస్‌ క్రీక్‌, మారిస్‌ విల్కిన్స్‌తో కలిసి డీఎన్‌ఏను ఆవిష్కరించగలిగాడు. 'డబుల్‌ హెలిక్స్‌' గ్రంథం రాశాడు.
పరిశోధనలు
జీవశాస్త్రంలో అద్భుతమైన ఆవిష్కరణగా పేరొందినది ఏమిటో తెలుసా? డీఎన్‌ఏ నిర్మాణాన్ని కనిపెట్టడం. ఆ పరిశోధనలో ప్రముఖ పాత్ర వహించిన శాస్త్రవేత్తే జేమ్స్‌ వాట్సన్‌. ఇందుకుగాను నోబెల్‌ బహుమతిని అందుకునేనాటికి అతడి వయసు 25 సంవత్సరాలే! ఆయన పుట్టిన రోజు -1928 ఏప్రిల్‌ 6.
మానవ శరీరం కోట్లాది జీవకణాలతో నిర్మితమైందని మీరు పాఠాల్లో చదువుకుని ఉంటారు. ఒకో కణంలో సైటోప్లాజమ్‌ అనే జెల్లీలాంటి ద్రవ పదార్థం ఉంటుంది. కణ కేంద్రమైన న్యూక్లియస్‌లో క్రోమోజోమ్స్‌ అనే రసాయనిక పోగులుంటాయి. ఇవి క్లిష్టమైన DNA(Deoxy ribo Nucleic Acid) అనే రసాయనంతో తయారై ఉంటాయి. డీఎన్‌ఏ సర్పిలాకారపు నిచ్చెన (spiral ladder) రూపంలో ఉండే అతి పొడవైన రెండు దారాల్లాంటి నిర్మాణంతో మెలికలు తిరిగి ఉంటుంది. దీన్ని డబుల్‌ హెలిక్స్‌ అంటారు. జీవపదార్థాల్లో సమాచార మార్పిడికి ఇదెంతో కీలకం.
జేమ్స్‌ పరిశోధన వల్ల జీన్‌ క్లోనింగ్‌, జీన్‌ బ్యాంకులు, జెనెటిక్‌ ఇంజినీరింగ్‌ అందుబాటులోకి వచ్చాయి. వీటి వల్ల పుష్ఠికరమైన ఆహార పదార్థాల ఉత్పత్తి, నాణ్యమైన ఔషధాల ఉత్పాదన, రోగ నిర్దారణలో ప్రమాణాలు సాధ్యమవుతున్నాయి. జేమ్స్‌ సారధ్యంలో కేన్సర్‌కి కారణమైన ఆంకోజీన్‌ను కనుగొన్నారు. ఎనభై రెండేళ్ల వయసులో ఆయన ఇప్పటికీ పరిశోధనలను చురుగ్గా కొనసాగిస్తుండడం విశేషం.
హీరోపంటి
right|250px|thumb|సినిమా పోస్టరు హీరోపంటి కథానాయకుడి  చేష్టలు ) ఒక భారతీయ హిందీ- భాషలోని  ప్రేమ ,సాహసాలతో  కూడిన హాస్య  భరితమైన  చిత్రం. ఈ చిత్రానికి  సబ్బీర్ ఖాన్ దర్శకత్వం వహించారు, సాజిద్ నాడియాద్వాలా నిర్మించారు. ఈ చిత్రంతో టైగర్ ష్రాఫ్, కృతి సనన్  తమ హిందీ చలన చిత్ర పరిశ్రమలో  ప్రవేశం చేసారు.ఇందులో ప్రకాష్ రాజ్ ఒక ప్రతికూలమైన పాత్రలో నటించారు. ఇది పరుగు అనే తెలుగు చిత్రం ఆధారంగా నిర్మించబడినది . హీరోపంటి  23 మే 2014 న విడుదలైంది.
కథ
చౌదరి ( ప్రకాష్ రాజ్ ) తన గ్రామంలో బాగా తెలిసిన, గౌరవనీయమైన వ్యక్తి. అతను హర్యానాకు చెందిన జాట్ కుటుంబానికి చాలా కఠినమైన తండ్రి. చౌదరి, భుప్పి ( సమర్ జై సింగ్ ), పప్పీ (కె.సి.శంకర్), సుఖి (ప్రశాంత్ సింగ్) వీళ్లు నలుగురు జాట్ కుటుంబానికి చెందిన అన్నదమ్ములు. చౌదరి పెద్ద కుమార్తె రేణు ( సందీప ధార్ ) వివాహం జరిగిన రాత్రి, తన ప్రియుడు రాకేశ్‌తో కలిసి పారిపోతుంది. చౌదరి వారిని ఏ విధంగానైనా కనుగొనాలని నిర్ణయించుకుంటాడు.
చౌదరి, అతని వ్యక్తులు రాకేశ్ యొక్క ఇద్దరు స్నేహితులను వేర్వేరు ప్రదేశాల నుండి కనుగొని వారిని కొట్టారు. చౌదరి, అతని వ్యక్తులు వారిని తన స్థానానికి తీసుకువస్తారు, వారిలో ఒకరు బబ్లు ( టైగర్ ష్రాఫ్ ) పేరును వెల్లడిస్తారు ఇంకా రేణు, రాకేశ్ ఎక్కడ ఉన్నారో అతనికి ఒక ఆలోచన ఉండవచ్చు అని చెప్తారు. మొదట భుప్పీ, పప్పీ, సుఖి, ముఠా బబ్లూను ఎదుర్కొని, రాకేశ్‌ను వెతకడానికి దాడి చేసినప్పుడు, బబ్లు ఒంటి చేతితో వాళ్ళందరిని కొడతాడు ఈ ఘర్షణలో తన తల పై వేటుకి స్పృహ కోల్పోతాడు.
స్నేహితులను బందీలుగా ఉంచిన చౌదరి ఇంటి వద్దకు తిరిగివచ్చాడు. చౌదరి చెల్లెలు, రేణు సోదరి డింపీ ( కృతి సనన్ ) తన సోదరి ఎక్కడున్నది అని వారిని అడగడానికి ప్రయత్నిస్తుంది, కాని వారు ఆమెకు చెప్పరు. డింపీ తన గదిలో రేణు ప్రేమలేఖలను కనుగొంటుంది, అందులో ఒకటి మామయ్యకు చేరుకుంటుంది. మామయ్య భుప్పీ తన గదికి చేరుకునే ముందు డింపీ ఆ లేఖలు కనిపించకుండా గదిని శుభ్రం చేస్తుంది. షాలు ( సుగంధ మిశ్రా ) ఆ లేఖలను కాల్చబోతున్నప్పుడు, డింపీ మామ తన మనుష్యులలో ఒకరిని తనిఖీ చేయమని పంపుతాడు. పెద్దగా ఆలోచించకుండా ఆమె అబ్బాయిలను బందీలుగా ఉంచిన గదిలో ఆ లేఖలను పడేస్తుంది. ఈ లేఖల సహాయంతో బబ్లు, అతని స్నేహితులు ఆమెను బెదిరిస్తారు. ఏదేమైనా, బబ్లు ఆమెతో తన సోదరి ఆచూకీకి బదులుగా, డింపీ అతను ప్రేమించిన అమ్మాయిని తప్పక కనుక్కోవాలి అని ఒక ఒప్పందం కుదుర్చుకుంటాడు. డింపీ అంగీకరించలేదు, కానీ తరువాత పరిస్థితులు ఆమెను బలవంతం చేసినప్పుడు, ఆమె అంగీకరిస్తుంది. ఆ రాత్రి, లైట్ ఫ్యూజ్ కాలిపోయిన తరువాత బబ్లు తప్పించుకొని ఇంట్లోకి ప్రవేశిస్తాడు. అతను రాజ్జో ( విక్రమ్ సింగ్ ) గ్లాసు నుండి మద్యం తాగుతాడు (తరువాత అతను డింపీకి సూట్ అవుతాడు), త్రాగి ఉంటాడు. డింపీ బబ్లుని కనుగొంటుంది, అతను ప్రేమించిన అమ్మాయికి చెందిన చెవి ఝంకి ఆమెకు ఇస్తాడు. డింపీ ఆ అమ్మాయి మరి ఎవరో కాదు అది తనే అని   తెలిసి షాక్‌కి గురిఅవుతుంది, ఆ రోజు బబ్లు ఆ అమ్మయిని  చూశాడు, కానీ ఆమె మౌనంగా ఉంటుంది.
రేణు, రాకేశ్‌ల కోసం వెతకడానికి బబ్లు, అతని స్నేహితులు ఒక రోజు చౌదరి మనుషులతో కలిసి పట్టణానికి వెళతారు, అక్కడ సిమ్లాకు బస్సు ఎక్కడానికి బబ్లు సహాయం చేస్తాడు. దంపతులకి సిమ్లా పారిపోవడానికి బబ్లు సహాయం చేశాడు అని డింపీ చెప్తుండగా విన్న డింపీ మామ,బబ్లుని, అతని స్నేహితులని ఘోరంగా కొడతాడు. తన స్నేహితుల్లో ఒకరిని చంపేస్తానని వారు బెదిరించినప్పుడు, రేణు, రాకేశ్ ఢిల్లీలో ఉన్నారని బబ్లు వారికి చెబుతాడు.
ఈ జంటను వెతకడానికి బబ్లు, అతని స్నేహితులు అలాగే డింపీ తన తండ్రితో కలిసి ఢిల్లీకి వెళతారు. ఈ సమయంలో, డింపీని కొంతమంది స్థానిక గూండాలు కిడ్నాప్ చేస్తారు, ఆమెపై అత్యాచారం చేయడానికి ప్రయత్నిస్తారు. బబ్లు ఆమెను సమయానికి గుర్తించగలుగుతాడు, గూండాలను కొడతాడు, డింపీ తండ్రి నమ్మకాన్ని గెలుచుకుంటాడు.
చౌదరి ,వాళ మనుషులతో కలిసి ఇంటికి తిరిగి వస్తాడు. ఇంటికి రావడం తోనే, చౌదరి రాజ్జోతో డింపీ వివాహం ఏర్పాటు చేశాడు. అతను డింపీ వివాహాన్ని ఎంతో ఆడంబరంగా నిర్వహించాలని ఆలోచిస్తాడు. తాను డింపీని చాలా మిస్ అవుతున్నానని బబ్లు తెలుసుకుంటాడు. అతను, అతని స్నేహితులు డింపీ ,బబ్లుని ఒకటి చేయాలనీ తిరిగి వస్తారు. అయితే, డింపీని తనతో తీసుకు వెళ్ళటానికి బబ్లు తిరిగి వచ్చివుంటాడని చౌదరి భయపడ్డాడు. అతను బబ్లు, డింపీలపై ఒక కన్ను వేసి ఉంచుతాడు. చౌదరి బబ్లూను ఇంటినుండి బయటికి తీసుకెళ్లినప్పుడు, రేణు ఇంటినుండి పారిపోయినప్పుడు చౌదరి ఎలా బాధపడ్డారో  తనకు అర్థమైందని, అతను డింపీతో పారిపోనని బబ్లు చౌదరికి  వాగ్దానం చేశాడు.
బబ్లు, అతని స్నేహితులు బయలుదేరబోతున్నప్పుడు, రాజ్జో అతనిని గాయపరిచే ఉద్దేశ్యంతో బబ్లూను కొడతాడు, అప్పటికీ రాబ్జో అతనిని, డింపీని అవమానించినప్పుడు బబ్లూ తిరిగి పోరాడతాడు. అయితే వారి ఇద్దరినీ చివరి క్షణంలో చౌదరి ఆపుతారు. ఆమె బాబ్లుతో ఉంటేనే డింపీ సంతోషంగా ఉంటుందని అతను అర్ధం చేసుకుని, ఆమెను తనతో తీసుకెళ్లమని బబ్లుకు చౌదరి చెబుతాడు. బబ్లు, డింపీ కౌగిలింతలతో ఒకటవుతారు, అయితే చౌదరి, జాట్ సమాజంలోని ఇతర ప్రజలు కులాంతర, ప్రేమ వివాహాలను అనుమతించటానికి అంగీకరిస్తున్నారు, చౌదరి రేణును తిరిగి తన కుమార్తెగా అంగీకరిస్తాడు.
నిర్మాణం, ప్రమోషన్
కాశ్మీర్ లోయలోని గుల్‌మార్గ్‌తో సహా పలు చోట్ల హీరో పంటి చిత్రీకరించారు .  రొమాంటిక్ పాట "రబ్బా" కాశ్మీర్‌లో చిత్రీకరించబడింది. . టైగర్ ష్రాఫ్, కృతి సనన్ ప్రధాన నటులుగా ఈ చిత్రాన్ని 2014 లో ప్రారంభించారు. ట్రైలర్ 4 ఏప్రిల్ 2014 న విడుదలైంది.
జ్యేష్ఠ శుద్ధ నవమి
జ్యేష్ఠ శుద్ధ నవమి అనగా జ్యేష్ఠమాసము లో శుక్ల పక్షము నందు నవమి తిథి కలిగిన 9వ రోజు.
మూలాలు
వర్గం:జ్యేష్ఠమాసము
అఖండ భారత్
thumb|300x300px|భాగోళంలో అఖండ భారత్ స్థానం చూపే పటం భారతదేశం, పాకిస్తాన్, బంగ్లాదేశ్, బర్మా, టిబెట్, ఆఫ్గనిస్తాన్, శ్రీలంక, నేపాల్, భూటాన్ లను కలిపి అఖండ భారత్ అంటారు. అంటే బ్రిటిష్ పాలనకు ముందున్న భారతదేశం. బ్రిటీష్ వాళ్ళు విశాల దేశాన్ని పాలించి, కొన్ని దేశాలుగా చీల్చి స్వతంత్రం ఇచ్చి వెళ్ళిపోయారు. హిందూ మహాసభ, విశ్వహిందూ పరిషత్, రాష్ట్రీయ స్వయంసేవక్ సంఘ్, బజరంగదళ్, దుర్గావాహిని, శివసేన, మహారాష్ట్ర నవనిర్మాణ సేన, హిందూ సేన, హిందూ జనజాగృతి సమితి వంటి హిందూ జాతీయవాద సంస్థలు నేటికీ అఖండ భారత్ సాధించాలని కృషిచేస్తున్నాయి. అష్టాదశ శక్తిపీఠాలలో ఒకటైన సరస్వతి పీఠం పాక్ ఆక్రమిత కాశ్మీరులో ముజఫరాబాదుకు 150 కి.మీ. దూరంలో ఉన్నదని, అలాగే వేదాలు పుట్టిన సింధూ నదీ ప్రాంత పవిత్రభూమి కూడా పాకిస్థాన్ లోనే ఉందని చెబుతారు.
చరిత్ర
భారత స్వాతంత్ర్య ఉద్యమ సమయంలో, కనైయాలాల్ మానెక్లాల్ మున్షీ అఖండ హిందుస్థాన్ కోసం వాదించారు, ఈ ప్రతిపాదనను మహాత్మా గాంధీ అంగీకరించారు, "బ్రిటన్ విభజించి పాలించే విధానాన్ని అనుసరించడం ద్వారా తన సామ్రాజ్యాన్ని నిలుపుకోవాలని కోరుకున్నందున, హిందూ-ముస్లిం ఐక్యతను సాధించలేము. బ్రిటిష్ వారు అక్కడ ఉన్నంత కాలం. "అదనంగా, మజర్ అలీ ఖాన్ "ఖాన్ సోదరులు [అఖండ్ హిందుస్థాన్ కోసం పోరాడాలని నిశ్చయించుకున్నారు] మరియు ప్రావిన్స్ ఓటర్ల ముందు ఈ సమస్యపై పోరాడాలని లీగ్‌ను సవాలు చేశారు" అని రాశారు. అక్టోబరు 7, 1944న, ఢిల్లీలో, రాధా కుముద్ ముఖర్జీ అఖండ హిందుస్థాన్ నాయకుల సమావేశానికి అధ్యక్షత వహించారు.
1937లో అహ్మదాబాద్‌లో జరిగిన హిందూ మహాసభ యొక్క 19వ వార్షిక సమావేశంలో భారతీయ సామజికవేత్త మరియు హిందూ మహాసభ నాయకుడు వినాయక్ దామోదర్ సావర్కర్ "కాశ్మీర్ నుండి రామేశ్వరం వరకు, సింధ్ నుండి అస్సాం వరకు" "ఒకే మరియు అవిభాజ్యత" అని అఖండ భారత్ అనే భావనను ప్రతిపాదించారు. "భారత దేశానికి మరియు భారత రాజ్యానికి అవిభక్త విధేయత మరియు విధేయత కలిగిన పౌరులందరూ పరిపూర్ణ సమానత్వంతో పరిగణించబడతారు. మరియు కుల, మతం, ప్రాంతంతో సంబంధం లేకుండా ఉమ్మడిగా విధులు మరియు బాధ్యతలను సమానంగా పంచుకుంటారు మరియు ప్రాతినిధ్యం కూడా ఉంటుంది. ఒక వ్యక్తి ఒక ఓటు ఆధారంగా లేదా ప్రత్యేక ఓటర్ల విషయంలో జనాభా నిష్పత్తిలో మరియు ప్రజా సేవలు మెరిట్ ద్వారా మాత్రమే జరుగుతాయి.
వెలుపలి లంకెలు
వర్గం:చరిత్ర
రాధా బాలకృష్ణన్
రాధా బాలకృష్ణన్ భారత దేశానికి చెందిన మహిళా భౌతిక శాస్త్రవేత్త. ఈమె 1970 లో బ్రాండీస్ లో పి.హెచ్.డి చేశారు. ఆమె ఫుల్‌బ్రైట్ అవార్డు, తమిళనాడు శాస్త్రవేత్తల అవార్డు, దర్శన్ రంగనాధన్ మెమోరియల్ లెక్చర్ అవార్డు పొందిన శాస్త్రవేత్త. ఈమె ప్రస్తుతం చెన్నైలో ఇనిస్టిట్యూట్ ఆఫ్ మాథమెటికల్ సైన్సెస్ లో నాన్ లీనియర్ డైనకిక్స్, అప్లికేషన్స్ ఇన్ ఫిజిక్స్ విభాగంలో పనిచేస్తున్నారు.
జీవిత విశేషాలు
1957 లో ఆమె 13 సంవత్సరాల వయస్సులో ఉన్నప్పుడు న్యూఢిల్లీలో ఎకో-ఎడ్యుకేషనల్ స్కూల్ లో 9 వ తరగతిలో చేరారు. తర్వాత ఆమె పాఠశాల ప్రిన్సిపాల్ యొక్క ప్రేరణతో సైన్స్ గ్రూపులో ప్రవేశించింది.ఆమెకు శాస్త్రసంబధ విషయాలపై మక్కువ ఎక్కువ ఉందేది. ఆమె సైన్స్ చదువుటను కొనసాహించింది. ఆమె 1960 లో బోర్డ్ పరీక్షలు ఉత్తీర్ణురాలయింది. తదుపరి ఆమెకు ఢిల్లీ విశ్వవిద్యాలయంలో ఫిజిక్స్ ఆనర్స్ లో ప్రవేశం లభించింది. ఆకోర్సు భారతదేశంలో ప్రసిద్ధి చెందినది. ఈ కోర్సుకు కొద్ది మంది మహిళలే దరఖాస్తుచేసేవారు.కుటుంబంలో అందరూ ఈ కోర్సు కష్టమని భావించినా ఆమె భౌతికశాస్త్రం పట్ల అభిరుచి కలిగియుండి ఆ కోర్సులోనే ప్రవేశించారు. 1965 లో ఎం.యస్సీ పూర్తి చేశారు. అందరి మహిళల లాగే తల్లిదండ్రులు వివాహం చేయుటకు సిద్ధపడ్డారు కానీ ఆమె యు.ఎస్లో పి.హె.డి పూర్తి చేయాలని సంకల్పించింది. ఆమె కుటుంబం విశాల దృక్పధం కలవారైనందున ఆమెకు ప్రోత్సాహం అందించారు. ఆమె బ్రాండీస్ విశ్వవిద్యాలయంలో పి.హెచ్.డి ప్రారంభించారు. 1970 లో ఆమె ఘన హీలియం (2He3) లో హీలియం (2He4) యొక్క మలినాల ప్రభావాన్ని గూర్చి మొదటి సిద్ధాంతాన్ని (క్వాంటం స్ఫటికాల గూర్చి అతి ముఖ్యమైన అధ్యయనం) ప్రవేశపెట్టారు. ఆమె సలహాదారు అయిన ప్రొఫెసర్ రాబెర్ట్ లాంజ్ మంచి ప్రేరణను అందించటంటో పాటు స్వేచ్ఛను యిచ్చారు. యు.ఎస్.లో పోస్ట్ డాక్టరల్ ఫెలోషిప్ చేయుటకు ఆమెకు సహాయపడ్డారు.ఆమె ఇండియా వచ్చునపుదు ఆయన ఆమెతో " "ఒక మహిళ భౌతికశాస్త్రవేత్త గా, మీరు సగం గుర్తింపు పొందడానికి ఒక వ్యక్తి కంటే రెండు రెట్లు ఎక్కువ పని చేయవలసిన అవసరం ఉంది. మహిళల ఎదుగుదలపై పలువురు పురుషులు పక్షపాతం భయంకరమైన ఉంటుంది." అన్నారు.
పరిశోధనలు
ఆమె 2004 లో పదవీవరమణ చేసిన తదుపరి IMSc లో CSIR ఎమెరిటస్ శాస్త్రవేత్తగా పరిశోధనలు కొనసాగిస్తున్నారు.
మూలాలు
వర్గం:భారతీయ మహిళా శాస్త్రవేత్తలు వర్గం:భారతీయ భౌతిక శాస్త్రవేత్తలు
డెనీషా ఘుమ్రా
డెనిషా ఘుమ్రా, గుజరాత్‌కు చెందిన సినిమా నటి. హెల్లారో (2019), సతమ్ ఆటం (2022), రక్తబీజ్ (2022) వంటి గుజరాతీ సినిమాలలో నటించి ప్రసిద్ధి చెందింది.
జననం, విద్య
డెనిషా 1995, నవంబరు 13న గుజరాత్‌ లోని జామ్‌నగర్‌లో జన్మించింది. జామ్‌నగర్‌లో పాఠశాల విద్యను, కెఎస్ స్కూల్ ఆఫ్ బిజినెస్ మేనేజ్‌మెంట్, ఉపాస్న స్కూల్ ఆఫ్ పెర్ఫార్మింగ్ ఆర్ట్స్ నుండి కళాశాల విద్యను పూర్తిచేసింది.
సినిమారంగం
2019లో వచ్చిన గుజరాతీ పీరియడ్ సినిమా హెల్లారో లో తొలిసారిగా నటించింది. ఈ సినిమా 66వ జాతీయ చలనచిత్ర అవార్డులలో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది. తన నటనకు ప్రత్యేక జ్యూరీ అవార్డును కూడా అందుకుంది. తరువాత సాతం ఆతం సినిమాలో నటించింది. భవిన్ త్రివేది దర్శకత్వం వహించిన భరత్ మారో దేశ్ చే సినిమా అంతర్జాతీయ గుజరాతీ ఫిల్మ్ ఫెస్టివల్‌లో ఎంపికైంది.
బయటి లింకులు
వర్గం:1995 జననాలు వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:హిందీ సినిమా నటీమణులు వర్గం:గుజరాతీ సినిమా నటీమణులు
ఖుర్రతుల్ ఐన్ హైదర్
ఖుర్రతుల్ ఐన్ హైదర్ (1927 జనవరి 20 – 2007 ఆగస్టు 21) భారతీయ ఉర్దూ రచయిత్రి, లఘు కథా రచయిత్రి, విద్యావేత్త, జర్నలిస్టు. ఉర్దూ సాహిత్యంలో అత్యంత అద్భుతమైన సాహితీకారులలో ఒకరుగా ఆమె రచనల ద్వారా గుర్తింపు పొందింది. ఆమె రాసిన గొప్ప రచన "ఆగ్ కా దర్యా" (అగ్ని నది) 1959 లో ఉర్దూలో లాహోర్, పాకిస్థాన్ నుండి ప్రచురితమైనది. ఈ రచనలో సా.శ.పూ 4 వ శతాబ్దం నుండి భారతదేశ విభజన వరకు జరిగిన వివిధ అంశాలను వివరించింది. ఆమె స్నేహితులు, ఆరాధకులు ఆమెను ప్రముఖంగా "అనీ అఫా" అని పిలుస్తారు. ఆమె ఉర్దూ భాషలో ప్రముఖ రచయిత, సజ్జద్ హైదర్ యిల్దారిమ్‌ (1880–1943) కుమార్తె. ఆమె తల్లి నాజర్ జహ్రా (మొదట బింట్-ఇ-నజ్రుల్ గా తరువాత నజర్ సజ్జద్ హైదర్ (1894–1967) గా రాసారు.) కూడా నవలా రచయిత్రి. ఆమె తల్లి తన మొదటి నవలను ప్రచురించిన ముహమ్మది బేగం, ఆమె భర్త సయ్యద్ ముంతాజ్ అలీ సంరక్షణలో ఉండేది.
ఆమె 1967లో ఆమె రాసిన "పత్జర్ కీ అవాజ్" (లఘు కథలు) కు గాను ఉర్దూ సాహిత్యంలో సాహిత్య అకాడమీ పురస్కారాన్ని పోందింది. 1989 లో "ఆఖిరే షాబ్ కె హమ్‌సఫర్" రచనకు జ్ఞానపీఠ పురస్కారం, సాహిత్య అకాడమీ పురస్కారాలను పొందింది. 1994లో సాహిత్య అకాడమీ ఫెలోషిప్ ను పొందింది. ఆమె భారతదేశ అత్యున్నత పద్మభూషణ్ పురస్కారాన్ని 2005 లో అందుకున్నది.
జీవిత విశేషాలు
ఆమె 1927 జనవరి 20 న ఉత్తర ప్రదేశ్ లోని ఆలీగర్ లో జన్మించింది. ఖుర్రత్-ఉల్-ఐన్ హైదర్ ఉర్దూ కాల్పనిక రచయితలలో అత్యంత ప్రసిద్ధి చెందినది. ప్రసిద్ధ ఇరానియన్ రచయిత "ఖుర్రత్-ఉల్-అలిన్ తహీరా" పేరుతొ ఆమెకు నామకరణం చేసారు. "ఖుర్రత్ ఐన్"కు సాహిత్యం పరంగా "కళ్ళ ఓదార్పు" అని అర్థం. ఈ పదాన్ని "ప్రియము" అనే పదానికి పర్యాయపదంగా కూడా వాడుతారు. ఉర్దూ కాల్పనిక రచనలలో ఆమె ప్రత్యేక ఒరవడికి రూపుదిద్దింది. కవిత్వం రాజ్యమేలుతున్న ఉర్దూ సాహితీ ప్రపంచంలో నవలా సాహిత్యం ఇంకా కాలూనుకోని కాలంలో ఆమె నవలలు రాయడం ప్రారంభించింది. ఆమె ఉర్దూ సాహిత్యానికి "గ్రాండే డేమ్"గా విస్తృతంగా భావించబడుతుంది.
ఆమె న్యూఢిల్లీలోని ఇంద్రప్రస్థ కళాశాల, లక్నో విశ్వవిద్యాలయానికి చెందిన ఇసాబెల్లా థోబర్న్ కళాశాలలలో విద్యాభ్యాసం పూర్తిచేసిన తరువాత, 1947లో ఆమె పాకిస్థాన్ వెళ్లింది. ఆమె 1960 లో భారతదేశానికి తిరిగి రాక ముందు కొంతకాలం ఇంగ్లాండ్ లో నివసించింది. న్యూఢిల్లీ సమీపంలోని నోయిడాకు మారే ముందు ఆమె సుమారు 20 సంవత్సరాలు బొంబాయిలో నివసించింది. ఆమె అక్కడ తన మరణం వరకు నివసించింది. ఆమె వివాహం చేసుకోలేదు.
ఆమె తన కుటుంబ సభ్యులతో 1947 లో పాకిస్థాన్ వలస పోయింది. కానీ కొన్ని సంవత్సరాల తరువాత ఆమె అంతకు ముందు నివసించిన భారతదేశానికి రావాలని నిశ్చయించుకుంది. ఆమె జర్నలిస్టుగా ఇప్పటికి దాదాపు ముప్పై దాకా లఘు కథలను, సాహిత్య అనువాదాలు, నవలలను క్రమంగా ప్రచురించి సంపాదించి జీవనం సాగించేది. ఆమె "ఇంప్రింట్" (1964–68) బొంబాయికి చెందిన పత్రికకు మేనేజింగ్ ఎడిటరుగా పనిచేసింది. ఆమె ఇల్లస్ట్రేటెడ్ వీక్లీ ఆఫ్ ఇండియా (1968–75) పత్రికకు సంపాదక వర్గంలో సభ్యురాలిగా పనిచేసింది. ఆమె పుస్తకాలు ఆంగ్లం, యితర భాషలలోనికి అనువదింపబడ్డాయి.
హైదర్ కాలిఫోర్నియా, చికాగో, విస్కోన్సిన్, అరిజోనా విశ్వవిద్యాలలలో అతిథి అధ్యాపకురాలిగా తన సేవలనందించింది. ఆమె ఆలీగఢ్ ముస్లిం విశ్వవిద్యాలయంలోని ఉర్దూ విభాగానికి విజిటింగ్ ప్రొఫెసర్ గా పనిచేసింది. పూర్వం ఆ విశ్వవిద్యాలయంలోనే ఆమె తండ్రి రిజిస్టారుగా పనిచేసాడు. ఆమె న్యూఢిల్లీ లోని జామియా మిల్లియా ఇస్లామియా వద్ద ప్రొఫెసర్ గా పనిచేసింది.
సాహితీ సేవలు
ఆమె తన 11వ యేట నుండి రచనా ప్రస్థానాన్ని ప్రారంభించింది. ఆమె సాహితీ యానంలో 12 నవలలు నాలుగు కథా సంపుటిలను రాసింది. ఆమె అనేక అనువాదాలను చేసింది. ఆమె రచనలు ఆంగ్లం, ఇతర భాషలలోనికి అనువాదం చేయబడ్డాయి.
ఆగ్ కా దరయా (అగ్ని నది), ఆమె రాసిన గొప్ప నవల. ఇది భారత దేశ చరిత్రలో చాలా కాలానికి సంబంధించిన అంశాలతో కూడిన నవల. ఈ నవలలో భారతదేశం, పాకిస్థాన్ లలో సా.శ.పూ 4వ శతాబ్దం నుండి భారత స్వాతంత్ర్యం వచ్చిన తరువాత వరకు గల అనేక కీలకమైన అంశాలను పొందుపరిచింది. "ఆగ్ కా దర్యా" తప్పనిసరిగా పాకిస్తాన్ విశ్వాసుల దృష్టికోణం నుండి రాసిన నవల. అది పాకిస్థానీయుల వేదనలను చిత్రీకరిస్తుంది.
ఆమె ఇతర ప్రచురణలలో: మేరే భీ సనం ఖానే, 1949; సఫిన-ఎ-గ్రామ్-ఎ-దిల్, 1952; పత్జర్ కీ ఆవాజ్, 1965; రాష్ణీకీ ఫతర్, 1982; లఘు కథా నవల "చాయేకె బాగ్",1965, సీతా హరణ్, అగ్లే జనం మోహె బితియే నా కిజో; కుటుంబ చరిత్ర "కర్ ఎ జహా దరజ్ హై", గర్దిష్ ఎ రంగ్ ఎ చమన్ (1857లో గౌరవ కుటుంబాలకు చెంచిన మహిళల విషాదానికి సంబంధించిన డాక్యుమెంటరీ నవల), "ఆఖిర్ ఎ షాబ్ కె హమ్‌సఫర్ (బెంగాల్ అశాంతి, నక్సలైట్ ఉద్యమం పై నవల), "చాందిని బేగం" మొదలైనవి ఉన్నాయి.
ఆమె మొదటికథ "బీ-చునియా" (లిటిల్ మిస్ మౌస్) పిల్లల మ్యాగజైన్ "ఫూల్"లో ప్రచురితమైనది. ఆమె తన 19వ యేట రాసిన మొదటి నవల "మయ్రాజ్ భీ సనమ్‌ ఖానే"
పురస్కారాలు, గౌరవాలు
"ఆఖిర్-ఎ-షాబ్ కె హమ్‌సఫర్" నవలా రచనకుగాను 1989లో ఆమెకు జ్ఞానపీఠ పురస్కారం లభించింది. 1967లో ఆమె సాహిత్య అకాడమీ పురస్కారాన్ని అందుకుంది. 1985లో గాలిబ్ పురస్కారం అందుకున్నది. ఆమె రాసిన కథా సంకలనం "పత్జర్ కీ ఆవాజ్" (రాలిపోతున్న ఆకుల శబ్దం) కు 1967లో సాహిత్య అకాడమీ పురస్కారం వచ్చింది. 2000 లో బహదూర్ షా జాఫర్ పురస్కారం లభించింది. భారత ప్రభుత్వంచే 1984లో ఉర్దూ సాహిత్య విభాగంలో పద్మశ్రీ పురస్కారం. 2005 లో పద్మభూషణ్ పురస్కారం అందుకున్నది.
మరణం
ఖుర్రత్ ఐన్ హైదర్ 2007 ఆగస్టు 21న న్యూఢిల్లీ సమీపంలోని నోయిడా ఆసుపత్రిలో ఊపిరితిత్తుల కాన్సర్ కారణంగా మరణించింది. ఆమెను న్యూఢిల్లీ లోని జామియా మిల్లియా ఇస్లామియా శ్మశానంలో ఖననం చేసారు. ఆమె మృతి పట్ల అప్పటి భారత రాష్ట్రపతి, ప్రధానమంత్రి, ఉత్తర ప్రదేశ్ ముఖ్యమంత్రి సంతాపం తెలిపారు.
బయటి లంకెలు
వర్గం:1927 జననాలు వర్గం:2007 మరణాలు వర్గం:భారతీయ ముస్లిం మహిళలు వర్గం:ఉర్దూ రచయిత్రులు వర్గం:పద్మశ్రీ పురస్కారం పొందిన మహిళలు వర్గం:పద్మవిభూషణ పురస్కారం పొందిన మహిళలు వర్గం:భారతీయ అనువాద రచయిత్రులు వర్గం:ఉత్తర ప్రదేశ్ రచయిత్రులు వర్గం:భారతీయ నవలా రచయితలు వర్గం:కేంద్ర సాహిత్య అకాడమీ పురస్కార గ్రహీతలు
మిస్టర్ అండ్ మిసెస్ శైలజా కృష్ణమూర్తి
మిస్టర్ అండ్ మిసెస్ శైలజా కృష్ణమూర్తి 2004లో వచ్చిన చిత్రం. ఇందులో శివాజి, లైలా, తనికెళ్ళ భరణి, ధర్మవరపు సుబ్రహ్మణ్యం, రమా ప్రభ, గిరి బాబు, బ్రహ్మానందం, కృష్ణ భగవాన్, ఎల్బీ శ్రీరాం తదితరులు ముఖ్య పాత్రలలో నటించారు. ఈ సినిమాకి దర్శకత్వం లక్ష్మీ ప్రొడక్షన్ పతాకంపై అట్లూరి పూర్ణచంద్రరావు నిర్మించిన ఈ చిత్రానికి శివ నాగేశ్వరరావు దర్శకత్వం వహించగా, రోహిత్ రాజ్ స్వరాలు సమకుర్చారు.
బయటి లంకెలు
వర్గం:తెలుగు సినిమాలు వర్గం:బ్రహ్మానందం నటించిన సినిమాలు వర్గం:2004 తెలుగు సినిమాలు వర్గం:రమాప్రభ నటించిన చిత్రాలు
జేష్ఠ శుద్ధ దశమి
జ్యేష్ఠ శుద్ధ దశమి అనగా జ్యేష్ఠమాసము లో శుక్ల పక్షము నందు దశమి తిథి కలిగిన 10వ రోజు.
మరణాలు
2007
మూలాలు
వర్గం:జ్యేష్ఠమాసము
ఖెర
భౌగోళికం, జనాభా
ఖెర (Khera) (193) అన్నది అమృత్‌సర్ జిల్లాకు చెందిన Baba Bakala తాలూకాలోని గ్రామం, ఇది 2011 జనగణన ప్రకారం 185 ఇళ్లతో మొత్తం 900 జనాభాతో 140 హెక్టార్లలో విస్తరించి ఉంది. సమీప పట్టణమైన Jandiala అన్నది 13 కి.మీ. దూరంలో ఉంది. గ్రామంలో మగవారి సంఖ్య 455, ఆడవారి సంఖ్య 445గా ఉంది. షెడ్యూల్డ్ కులాల సంఖ్య 34 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37767.
విద్యా సౌకర్యాలు
సమీపబాలబడులు (Bathu chak) గ్రామానికి 5 కిలోమీటర్ల లోపే ఉంది. గ్రామంలో 1 ప్రభుత్వ ప్రాథమిక పాఠశాలఉంది సమీపమాధ్యమిక పాఠశాలలు (Rupowali brahmanan) గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాల (Saidpur) గ్రామానికి 5 నుంచి 10 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Sarai) గ్రామానికి 5 నుంచి 10 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Balachak) గ్రామానికి 5 నుంచి 10 కిలోమీటర్ల లోపే ఉంది. సమీపఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీపసామాజిక ఆరోగ్య కేంద్రంగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య ఉప కేంద్రాలుగ్రామానికి 5 కిలోమీటర్ల లోపే ఉంది. సమీపమాతా శిశు సంరక్షణా కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపటి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీపఅలోపతీ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీపప్రత్యామ్నాయ ఔషధ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీపఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపపశు వైద్యశాలలుగ్రామానికి 5 కిలోమీటర్ల లోపే ఉంది. సమీపసంచార వైద్య శాలలు గ్రామానికి 10 కిలోమీటర్ల కన్నా దూరంలో ఉంది సమీపకుటుంబ సంక్షేమ కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
తాగు నీరు
శుద్ధిచేసిన కుళాయి నీరుగ్రామంలో లేదు శుద్ధి చేయని కుళాయి నీరుగ్రామంలో ఉంది మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో ఉంది చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో లేదు.సమీపపబ్లిక్ ఫోన్ ఆఫీసుగ్రామానికి 5 కిలోమీటర్ల లోపే ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలు గ్రామానికి 10 కిలోమీటర్ల కన్నా దూరంలో ఉంది ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది ప్రైవేట్ బస్సు సర్వీసు గ్రామంలో లేదు.సమీపప్రైవేట్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది రైల్వే స్టేషన్లుగ్రామంలో లేదు.సమీపరైల్వే స్టేషన్లు గ్రామానికి 10 కిలోమీటర్ల కన్నా దూరంలో ఉంది ఆటోలుగ్రామంలో లేదు.సమీపఆటోలుగ్రామానికి 5 కిలోమీటర్ల లోపే ఉంది. టాక్సీలుగ్రామంలో లేదు.సమీపటాక్సీలుగ్రామానికి 5 కిలోమీటర్ల లోపే ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారి గ్రామానికి 10 కిలోమీటర్ల కన్నా దూరంలో ఉంది. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవే గ్రామానికి 10 కిలోమీటర్ల కన్నా దూరంలో ఉంది. గ్రామం ప్రధాన జిల్లా రోడ్డుతో అనుసంధానం కాలేదు.సమీపప్రధాన జిల్లా రోడ్డు గ్రామానికి 10 కిలోమీటర్ల కన్నా దూరంలో ఉంది. గ్రామం ఇతర జిల్లా రోడ్డుతో అనుసంధానమై ఉంది.
సమీపమట్టి రోడ్డుగ్రామానికి 5 కిలోమీటర్ల లోపే ఉంది. సమీపనీటితో బౌండ్ అయిన మెకాదం రోడ్డు గ్రామానికి 10 కిలోమీటర్ల కన్నా దూరంలో ఉంది
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో లేదు.సమీపఇతర (పోషకాహార కేంద్రం) గ్రామానికి 10 కిలోమీటర్ల కన్నా దూరంలో ఉంది ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో ఉంది. ఆటల మైదానం గ్రామంలో ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయంగ్రామంలో లేదు.సమీపగ్రంథాలయం గ్రామానికి 10 కిలోమీటర్ల కన్నా దూరంలో ఉంది పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూం గ్రామానికి 10 కిలోమీటర్ల కన్నా దూరంలో ఉంది వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో లేదు.సమీపఅసెంబ్లీ పోలింగ్ స్టేషన్గ్రామానికి 5 నుంచి 10 కిలోమీటర్ల లోపే ఉంది. జనన & మరణ రిజిస్ట్రేషన్ కార్యాలయంగ్రామంలో లేదు.సమీపజనన & మరణ రిజిస్ట్రేషన్ కార్యాలయంగ్రామానికి 5 నుంచి 10 కిలోమీటర్ల లోపే ఉంది.
విద్యుత్తు
విద్యుత్ సరఫరాగ్రామంలో ఉంది.
తయారీ
ఖెర (Khera) (193) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, Rice, Maize
మూలాలు
వర్గం:అమృత్ సర్ జిల్లా గ్రామాలు
జ్యేష్ఠ శుద్ధ ఏకాదశి
జ్యేష్ఠ శుద్ధ ఏకాదశి అనగా జ్యేష్ఠమాసము లో శుక్ల పక్షము నందు ఏకాదశి తిథి కలిగిన 11వ రోజు.
మరణాలు
2007
బయటి లింకులు
వర్గం:జ్యేష్ఠమాసము
అత్తారి
అత్తారి (392) అన్నది అమృతసర్ జిల్లాకు చెందిన అమృతసర్- II తాలూకాలోని గ్రామం, ఇది 2011 జనగణన ప్రకారం 1670 ఇళ్లతో మొత్తం 8921 జనాభాతో 1032 హెక్టార్లలో విస్తరించి ఉంది. సమీప పట్టణమైన అమృతసర్ అన్నది 21 కి.మీ. దూరంలో ఉంది. గ్రామంలో మగవారి సంఖ్య 4810, ఆడవారి సంఖ్య 4111గా ఉంది. షెడ్యూల్డ్ కులాల సంఖ్య 4654 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37654.
విద్యా సౌకర్యాలు
గ్రామంలో 2 ప్రభుత్వ బాలబడులు, 2 ప్రైవేటు బాలబడులు, 2 ప్రభుత్వ ప్రాథమిక పాఠశాలు, 1 ప్రభుత్వ మాధ్యమిక పాఠశాల, 1 ప్రభుత్వ మాధ్యమిక పాఠశాల, 1 ప్రభుత్వ సీనియర్ మాధ్యమిక పాఠశాలలు ఉన్నాయి.
ప్రభుత్వ వైద్య సౌకర్యాలు
గ్రామంలో 1 సామాజిక ఆరోగ్య కేంద్రం, 1 ప్రాథమిక ఆరోగ్య కేంద్రం, 1 పశు వైద్యశాల ఉంది.
పారిశుధ్యం
డ్రైనేజీ సౌకర్యం గ్రామంలో ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు.
భూమి వినియోగం
అత్తారి (392) గ్రామములో కింది భూమి వినియోగం ఈ ప్రకారం ఉంది. (హెక్టార్లలో) :
నీటిపారుదల సౌకర్యాలు
ఈ గ్రామములో నీటి పారుదల వనరులు అనగా కాలువల ద్వారా 691 హెక్టార్లు సాగులో ఉన్నాయి.
తయారీ వస్తువులు, పరిశ్రమలు, ఉత్పత్తులు
అత్తారి (392) గ్రామములో ఉత్పత్తి వస్తువులు (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు, బియ్యం, మొక్కజొన్న
మూలాలు
వర్గం:అమృత్ సర్ జిల్లా గ్రామాలు
ఆణివిళ్ళ వేంకట శాస్త్రి
ఆణివిళ్ళ వేంకట శాస్త్రి శాస్త్ర పారంగతులు, బాలకాళిదాసు బిరుదాంకితులు. ఈయన మఱియొక పేరు వేంకట సోమయాజులు.
జీవిత విశేషాలు
ఈయన పశ్చిమ గోదావరి జిల్లా కాకరపర్తికి (కాకరపర్రు) చెందిన ఆణివిళ్ళ యజ్ఞ నారాయణ గారి కుమారుడు. ఈయన 18 వ శతాబ్దానికి చెందినవారు. బాల కాళిదాస బిరుదాంకితుడైన ఆణివిళ్ళ వేంకట శాస్త్రి  సర్వ శాస్త్ర పారంగతుడు సకల శాస్త్ర వైదుష్యం ఉండటం చేత పెద్దాపురం సంస్థానం మహా ప్రభువులు, దార్లపూడి, విజయనగరం మహా రాజుల చేత గొప్ప సన్మానాలు పొందాడు. వేంకట శాస్త్రి గారి గురువు గారు పాలంకి బ్రహ్మయజ్వులు గారు, వీరు అరవై నాలుగు శాస్త్రముల పండితులు.
రచనలు
వేంకట శాస్త్రి గారు గొప్ప అలంకారికులు. అలంకార సుధా సింధు రస ప్రపంచం ఆతని శేముషికి నిదర్శనాలు. చిత్ర చమత్కార మంజరిని పెద్దాపురం రాజు వత్సవాయి తిమ్మ జగపతికి అంకితమిచ్చారు. చిత్ర కవిత్వముగా సూర్య శతకం రాసారు. ఆణివిళ్ళ వేంకటశాస్త్రి గారికి వార్ధక్య దశలో పెద్దాపురం సంస్థానం వారు అగ్రహారం ప్రసాదించాలని సంకల్పించగా అప్పటి మంత్రి పాణంగిపల్లి రామచంద్రుడు గారి కుతంత్రము వల్ల నెరవేరలేదట. పాణంగిపల్లి రామచంద్రుడు తూర్పు గోదావరి జిల్లా, కె.గంగవరం మండలానికి చెందిన పాణంగిపల్లి, గ్రామమును అగ్రహారంగా పొందే నిమిత్తం అలా చేసాడని లోకోక్తి. నూజివీడు జమీందారులు మేక వెంకట నరసింగ అప్పారావుపై అప్పారాయ యశశ్చంద్రో దయ కావ్యాలు రాసారు. దీనియందు చంద్రుని కళలవలె పదహారు అధ్యాయములు కలవు. వానికి కళలని పేరు, అలంకారశాశ్త్రీయ విషయములన్నియు ఇందు సంగృహీతములు మెచ్చిన రాజు వల్లూరుపల్లి అగ్రహారాన్ని ప్రదానం చేసారు. అక్కడ సోమయాగం చేసారు. “శ్రౌత సూత్రాలు” పై భాష్యం రాసారు. వేంకట శాస్త్రి గారు సోమయాగం చేయడం వలన వేంకట సోమయాజులు గారు అయ్యారు.
ఆణివిళ్ళ యజ్ఞ నారాయణ
ఆణివిళ్ళ వేంకట శాస్త్రి తండ్రి ఆణివిళ్ళ యజ్ఞ నారాయణకు మంచి సాహిత్యజ్ఞానం ఉంది. క్లిష్టమైన శ్లేష కవిత్వానికి అర్థం చెప్పగలరు. ఈయన ఆణివిళ్ళ వేంకట శాస్త్రి గారి తండ్రి. తన కుమారుడు రచించిన చిత్రబంధ రామాయణం అనే క్లిష్టమైన కావ్యానికి వ్యాఖ్యానం రాశారు.
ఇతర లింకులు
వర్గం:సంస్కృత కవులు వర్గం:తెలుగు కవులు వర్గం:పశ్చిమ గోదావరి జిల్లా సంస్కృత పండితులు
జ్యేష్ఠ శుద్ధ ద్వాదశి
మరణాలు
2007
బయటి లింకులు
వర్గం:జ్యేష్ఠమాసము
చాహత్ ఖన్నా
చాహత్ ఖన్నా భారతదేశానికి చెందిన సినిమా & టెలివిజన్ నటి. ఆమె 'బడే అచ్ఛే లగ్తే హై' సీరియల్ లో ఆయేషా, 'ఖుబూల్ హై' సీరియల్ లో నిదా పాత్రల్లో నటనకుగాను మంచి పేరు తెచ్చుకుంది.
వివాహం
చాహత్ ఖన్నా డిసెంబర్ 2006లో భరత్ నర్సింఘనిని వివాహం చేసుకుంది. ఆమె తరువాత తన భర్త నరింఘని తనను శారీరకంగా హింసించాడని ఆరోపిస్తూ విడాకులు తీసుకుంది. చాహత్ ఖన్నా 8 ఫిబ్రవరి 2013న ఫర్హాన్ మీర్జాను రెండో వివాహం చేసుకుంది. వీరికి ఇద్దరు కుమార్తెలు జోహర్, అమైరా ఉన్నారు. చాహత్ ఖన్నా తన భర్త ఫర్హాన్ మీర్జా లైంగిక, మానసిక వేధింపుల వేధిస్తున్నాడని 2018లో విడాకుల కోసం దరఖాస్తు చేసుకుంది.
బయటి లింకులు
వర్గం:1986 జననాలు వర్గం:భారతీయ సినిమా నటీమణులు
జరీన్ ఖాన్
జరీన్ ఖాన్, మహారాష్ట్ర కు చెందిన సినిమా నటి, మోడల్. హిందీ, తమిళం, తెలుగు, పంజాబీ సినిమాలలో నటించింది. 2019లో తెలుగు లో వచ్చిన చాణక్య సినిమాలో ఏజెంట్ జుబెదా పాత్రను పోషించింది.
జననం
జరీన్ ఖాన్ 1987 మే 14న మహారాష్ట్ర, ముంబై లోని పఠాన్ కుటుంబంలో జన్మించింది. హిందీ, ఉర్దూ, ఇంగ్లీష్, మరాఠీ భాషలను మాట్లాడుతుంది. ముంబైలోని రిజ్వీ కాలేజ్ ఆఫ్ సైన్స్‌లో ఇంటర్మీడియట్ పూర్తి చేసింది.
సినిమారంగం
సల్మాన్ ఖాన్ సహకారంతో, జరీన్ ఖాన్ 2010లో వీర్‌ సినిమాలో యువరాణిగా బాలీవుడ్‌లోకి అడుగుపెట్టింది. ఆ తర్వాత 2011లో వచ్చిన కామెడీ బ్లాక్‌బస్టర్ సినిమా రెడీ లో అత్యంత ప్రజాదరణ పొందిన ఐటెమ్ సాంగ్ క్యారెక్టర్ ధీలాలో నటించింది. 2012 రొమాంటిక్ కామెడీ హౌస్‌ఫుల్ 2లో గ్లామరస్ మోడల్ పాత్రతో గుర్తింపు పొందింది. 2013లో నాన్ రాజవగా పొగిరెన్‌ సినిమాలో ఐటెమ్ సాంగ్ మాల్గోవ్‌తో తమిళ సినిమారంగం లోకి ప్రవేశించింది. 2014లో జాట్ జేమ్స్ బాండ్‌ సినిమాలో ప్రముఖ పాత్రలో నటించి, బాలీవుడ్‌కి తిరిగి వచ్చింది. 2015 ఎరోటిక్ థ్రిల్లర్ హేట్ స్టోరీ 3 సినిమాలో నటించింది. 2019లో యాక్షన్ థ్రిల్లర్ చాణక్య సినిమాతో తెలుగు సినిమారంగం లోకి అడుగుపెట్టింది.
బయటి లింకులు
వర్గం:తమిళ సినిమా నటీమణులు వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:1987 జననాలు
జ్యేష్ఠ శుద్ధ త్రయోదశి
జ్యేష్ఠ శుద్ధ త్రయోదశి అనగా జ్యేష్ఠమాసము లో శుక్ల పక్షము నందు త్రయోదశి తిథి కలిగిన 13వ రోజు.
బయటి లింకులు
వర్గం:జ్యేష్ఠమాసము
సత్పాల్ సింగ్
గురు సత్పాల్ అని కూడా పిలువబడే సత్పాల్ సింగ్ (జననం 1 ఫిబ్రవరి 1955), కుస్తీ కోచ్, భారత మాజీ మల్లయోధుడు. అతను 1982 ఆసియా క్రీడలలో బంగారు పతక విజేత, 1974 ఆసియా క్రీడలలో కాంస్య పతక విజేత. అతను ఒలింపిక్ పతక విజేతలు సుశీల్ కుమార్, రవి కుమార్ దహియా లకు కోచ్ గా బాగా ప్రసిద్ధి చెందాడు. ఆయనకు 2015లో భారత మూడవ అత్యున్నత పౌర పురస్కారం పద్మభూషణ్ లభించింది.
జీవిత చరిత్ర
సత్పాల్ 1955 ఫిబ్రవరి 1న ఢిల్లీ లోని బవానా గ్రామంలో జన్మించాడు. ఢిల్లీలోని హనుమాన్ అఖారాలో ప్రముఖ రెజ్లింగ్ కోచ్ గురు హనుమాన్ ఆయనకు శిక్షణ ఇచ్చాడు. సత్పాల్ ఇప్పుడు ఢిల్లీ లోని అసిస్టెంట్ డైరెక్టర్ ఆఫ్ ఎడ్యుకేషన్ గా పనిచేస్తున్నారు. అతను స్కూల్ గేమ్స్ ఫెడరేషన్ ఆఫ్ ఇండియా చీఫ్ పాట్రన్. అతను ఢిల్లీలోని ఛత్రసల్ స్టేడియంలో 1988 నుండి తోటి కోచ్ వీరేందర్ సింగ్ తో కుస్తీ కోచింగ్ కోసం అఖాడాను నడుపుతున్నాడు. అతను బీజింగ్ ఒలింపిక్స్ 2008, లండన్ ఒలింపిక్స్ 2012 కోసం రెండు సార్లు ఒలింపిక్ పతక విజేత సుశీల్ కుమార్ కు శిక్షణ ఇచ్చాడు.
ఆయనకు భారత ప్రభుత్వం 2009లో ద్రోణాచార్య అవార్డును ప్రదానం చేసింది. అంతకు ముందు 1983లో ఆయనకు పద్మశ్రీ పురస్కారం లభించింది.
మూలాలు
వర్గం:అర్జున అవార్డు గ్రహీతలు వర్గం:జీవిస్తున్న ప్రజలు వర్గం:1955 జననాలు వర్గం:ద్రోణాచార్య పురస్కార గ్రహీతలు వర్గం:పద్మశ్రీ పురస్కార గ్రహీతలు
దొడ్డా నర్సయ్య
దొడ్డా నర్సయ్య, తెలంగాణ సాయుధ పోరాట నాయకుడు, మాజీ శాసనసభ్యుడు. తెలంగాణ రైతాంగ సాయుధ పోరాటంలో ఒక దళ నాయకుడిగా పనిచేసిన నర్సయ్య, పీపుల్స్ డెమోక్రటిక్ ఫ్రంట్ (పిడిఎఫ్) పార్టీ తరపున 1957 నుండి 1962 వరకు హుజూర్‌నగర్ అసెంబ్లీ నియోజకవర్గ శాసనసభ్యుడిగా ప్రాతినిధ్యం వహించాడు.
వ్యక్తిగత జీవితం
తెలంగాణ సాయుధ పోరాట నాయకురాలు, కాట్రగడ్డ రంగయ్య కుమార్తె దొడ్డా పద్మ, పోలీసుల నుండి తప్పించుకొని నర్సరావుపేటలోని నర్సయ్య రహస్య స్థావరానికి వచ్చింది. అలా నర్సయ్యకు పద్మతో పరిచయం జరిగింది. సత్తెనపల్లి తాలూకా ‘తాళ్లూరు’లో వారిద్దరి వివాహం జరిగింది.
రాజకీయ జీవితం
1957లో ఆంధ్రప్రదేశ్ శాసనసభకు జరిగిన ఎన్నికల్లో పీపుల్స్ డెమోక్రటిక్ ఫ్రంట్ (పిడిఎఫ్) పార్టీ తరపున హుజూర్‌నగర్ అసెంబ్లీ నియోజకవర్గం నుండి పోటిచేసి ఒక్క రూపాయి పంచకుండా కాంగ్రెస్ పార్టీ అభ్యర్థి వి. భాస్కర్ రావుపై 5,887 ఓట్ల మెజారిటీతో గెలుపొందాడు. ఎమ్మెల్యేగా తనకు వచ్చే జీతాన్ని కమ్యూనిస్టు పార్టీకి ఇచ్చి, పార్టీ ఇచ్చే 250 రూపాయల గౌరవ వేతనాన్ని తీసుకునేవాడు. సెక్యూరిటీ గార్డులు, గన్‌మెన్ల లాంటి హంగు, ఆర్భాటాలేవీ లేకుండా బస్సులోనే ప్రయాణించేవాడు. 1962, 1967లలో జరిగిన అసెంబ్లీ ఎన్నికల్లో కాంగ్రెస్ పార్టీ అభ్యర్థి అక్కిరాజు వాసుదేవరావు చేతిలో ఓడిపోయాడు.
మరణం
నర్సయ్య 2004, జనవరి 19న మరణించాడు.
గుర్తింపు/గౌరవం
తెలంగాణ సాయుధ పోరాటంలో పాల్గొని నల్లగొండ జిల్లా లో కమ్యూనిస్టు పార్టీ తరఫున నిలిచిన నర్సయ్యకు నివాళిగా 2014, డిసెంబరు 19న 15వ వర్ధంతి సందర్భంగా నర్పయ్య నిలువెత్తు కాంస్యవిగ్రహాన్ని చిలుకూరు గ్రామంలో ఏర్పాటుచేయబడింది.
మూలాలు
వర్గం:తెలంగాణ సాయుధ పోరాట యోధులు వర్గం:కమ్యూనిస్టు నాయకులు వర్గం:సూర్యాపేట జిల్లా కమ్యూనిస్టు నాయకులు వర్గం:సూర్యాపేట జిల్లా రాజకీయ నాయకులు వర్గం:సూర్యాపేట జిల్లా వ్యక్తులు వర్గం:ఆంధ్రప్రదేశ్ శాసన సభ్యులు (1957) వర్గం:1914 జననాలు వర్గం:2004 మరణాలు
పి. చంద్రశేఖర అజాద్
పమిడిముక్కల చంద్రశేఖర అజాద్ పేరుపొందిన కథా/నవలా రచయిత.
జీవితవిశేషాలు
ఇతడు 1955, మే 22న గుంటూరు జిల్లా, భట్టిప్రోలు మండలం, వెల్లటూరు గ్రామంలో పమిడిముక్కల లక్ష్మణరావు, విజయలక్ష్మి దంపతులకు జన్మించాడు. ఇతని తండ్రి కమ్యూనిస్టు ఉద్యమంలో పనిచేశాడు. ఇతని చిన్నతనంలోనే తండ్రిని కోల్పోయాడు. తల్లి ఇతడిని పెంచి పెద్దచేసింది. నాగార్జున విశ్వవిద్యాలయం నుండి బి.ఎ. పట్టా పుచ్చుకున్నాడు.స్టేట్ ట్రేడింగ్ కార్పొరేషన్‌లో సీనియర్ అసిస్టెంట్‌గా పనిచేశాడు. ప్రస్తుతం హైదరాబాదులో నివసిస్తున్నాడు. సినిమా రంగంలోను, టి.విలలోను రచయితగా, ఆర్టిస్టుగా కొనసాగుతున్నాడు.
మూలాలు
వర్గం:గుంటూరు జిల్లా కథా రచయితలు వర్గం:తెలుగు రచయితలు వర్గం:1955 జననాలు వర్గం:గుంటూరు జిల్లా రచయితలు
జ్యేష్ఠ శుద్ధ చతుర్దశి
జ్యేష్ఠ శుద్ధ చతుర్దశి అనగా జ్యేష్ఠమాసము లో శుక్ల పక్షము నందు చతుర్దశి తిథి కలిగిన 14వ రోజు.
మరణాలు
2007
బయటి లింకులు
వర్గం:జ్యేష్ఠమాసము
జనరల్ షేర్మన్ చెట్టు
జనరల్ షేర్మన్ చెట్టు (General Sherman tree - జనరల్ షేర్మన్ ట్రీ) అనేది అమెరికాలో కాలిఫోర్నియాలోని సీక్వోయా నేషనల్ పార్క్ యొక్క జైంట్ ఫారెస్ట్ లో ఉన్న ఒక పెద్ద చెట్టు. పరిమాణం ద్వారా, ఇది భూమిపై ఒకే కాండమును కలిగి బ్రతికిఉన్న అతిపెద్ద వృక్షం. ఈ జనరల్ షేర్మన్ చెట్టు ప్రస్తుతం బ్రతికివున్న అతిపెద్ద చెట్టు అయినప్పటికి, ఇది చారిత్రాత్మకంగా రికార్డ్ సాధించిన అతిపెద్ద చెట్టు కాదు.
మూలాలు
వర్గం:చెట్లు
గ్రీస్ పురాణ కథలు
గ్రీస్ పురాణ గాథలు: ఒక పరిచయం
ఆధునిక పాశ్చాత్య నాగరికత యొక్క పునాదులు గ్రీసు దేశంలో కనిపిస్తాయి. పైథాగరస్, సోక్రటీసు, ప్లేటో, అరిస్టాటిల్ వంటి ఆద్యులకి గ్రీస్ దేశం పుట్టినిల్లు. ఆధునిక శాస్త్రాల మీద గ్రీసు దేశపు ప్రభావం అడుగడుగునా కనిపిస్తూనే ఉంటుంది. అంతే  కాదు. పాశ్చాత్య  సాహిత్యం మీద, శిల్పాల మీద, తైలవర్ణ చిత్రాల మీద, సినిమాల మీద, ఆటల మీద కూడా గ్రీసు దేశపు పురాణ గాధల ప్రభావం మెండు. కనుక గ్రీసు దేశపు పురాణ గాథలపై అవగాహన ఎన్నో విధాలుగా ఉపయోగపడుతుంది. మౌర్య సామ్రాజ్యం రోజుల నుండి భారత దేశం మీద గ్రీసు ప్రభావం మెండుగా ఉందనే చెప్పాలి.
గ్రీసు దేశపు పురాణ గాథలు చదువుతూ ఉంటే వాటికీ హిందూ పురాణ గాథలకి మధ్య పోలికలు కనిపిస్తూ ఉంటాయి. ఈ  పోలికలు పేర్లలో కావచ్చు, సంఘటనలలో కావచ్చు, వ్యక్తుల ప్రవర్తనలో కావచ్చు, దేవతల ఆయుధాలలో కావచ్చు, దేవతల వాహనాలలో కావచ్చు, దేవతలకి మానవులకి మధ్య సంబంధబాంధవ్యాల రూపేణా కావచ్చు. ఈ పోలికలకి కారణాలు రకరకాల కోణాలలో వెతకవచ్చు. కానీ హిందూ పురాణ గాథలకి, గ్రీసు పురాణ గాథలకి మధ్య మౌలికమైన తేడాలు మాత్రం ఉన్నాయి. ప్రస్తుతానికి వాటన్నిటిని పక్కన పెట్టి వారి పురాణ గాథలని ఒక నఖచిత్రంలా అర్థం చేసుకుందాం.
చాల సమాజాలలో పురాణ గాథలు  ఉన్నాయి; ఈజిప్ట్, నోర్స్, వగైరా. ఈ కథలు అన్నిటిలోను ఈ ప్రపంచం ఎలా పుట్టుకొచ్చిందో, అందులో మానవుడు ఎలా ఉద్భవించేడో, రకరకాల కోణాలలో ఆవిష్కరణ జరుగుతుంది. అంతే  కాకుండా దేవతలు, స్వర్గం, నరకం, మొదలైన విషయాల మీద పరిశీలన జరుగుతుంది. వీటిని సునిశితంగా పరీక్షించి చూస్తే వీటన్నిటిలోను కొన్ని పోలికలు కనిపిస్తాయి. దీనికి రెండు కారణాలు ఉండొచ్చు. ఒకటి, విభిన్న ప్రదేశాలలో, విభిన్న కాలాలలో నివసిస్తున్న మానవుల మేథలో, ఈ విశ్వం యొక్క ఆవిర్భావాన్ని గురించి పోలికలు ఉన్న  ఆలోచనలు వచ్చి ఉండవచ్చు. రెండు, అనాది కాలంలో ఈ విశ్వం యొక్క ఆవిర్భావం గురించి ఒక చోట వచ్చిన మౌలికమైన ఊహా తరంగాలు నాలుగు దిశలకి వ్యాపించి, కాలక్రమేణా దేశ, కాల, పరిస్థితులకి  మార్పులు చెంది, రకరకాల కథలుగా అవతరించి ఉండవచ్చు. స్వర్గం, నరకం, దేవతలు, దానవులు, మంచి, చెడు  అనే భావాలకి భౌగోళిక పరిధులు ఉన్నట్లు తోచదు.
పురాతన కాలపు గ్రీసు దేశంలో ప్రజలు బహుదేవతారాధకులు. ప్రకృతిలో మనకి కనిపించే శక్తులు దేవతల ఆధీనంలో ఉంటాయని నమ్మేవారు. ఆయా దేవతలు ప్రసన్నమైతే ఆయా శక్తులు మనకి అనుకూలంగా ఫలితాలని ఇస్తాయని నమ్మేవారు.
గ్రీసు దేవతలలో ఏకోదరుల మధ్య వివాహాలు జరిగితే తప్పుకాదు; అదే విధంగా తల్లికి కొడుకుకి మధ్య వైవాహిక సంబంధం కానీ, తండ్రికి, కూతురుకి మధ్య వైవాహిక సంబంధం కానీ సమ్మతమే. సృష్ట్యాదిలో ఈ రకం సంబంధాలు తప్పనిసరి. ఈ రకం సంబంధాలు హిందూ పురాణాలలోను కనబడతాయి. దేవతలని, అమరులని  మానవ లోకంలో ఉన్న విలువల పట్టకం ద్వారా విమర్శించి ప్రయోజనం లేదు. అదే విధంగా ఇరవై ఒకటవ శతాబ్దపు విలువలని, శాస్త్ర పరిజ్ఞానాన్ని గజం బద్దలా వాడి వీరిని విమర్శించి లాభం లేదు.
భారతదేశపు ప్రాచీన పురాణ గాథలు  రామాయణ, మహాభారతాలలో ఇమిడి ఉన్నాయి. ఇదే విధంగా గ్రీసు దేశానికి  సంబంధించిన ప్రాచీన పురాణ గాథలు హోమర్ (క్రీ పూ. 750) రాసిన ఇలియాడ్, ఆడెస్సీ అనే గ్రంథాలలోను,  హెసియోడ్ (క్రీ.పూ. 700) రాసిన థొయోగొనీ లోను, వర్జిల్ (క్రీ పూ. 20) రాసిన ఎనియాడ్,  వగైరా  గ్రంథాలలోనూ  కనిపిస్తాయి. (ఇక్కడ ఇచ్చిన తేదీలు అన్ని సుమారుగా తీసుకోవాలి; కచ్చితంగా ఎవ్వరికి తెలియదు.
గ్రీసు, హిందూ పురాణాల మధ్య పోలికలు
గ్రీకు పురాణాలలో  కథలకి, హిందూ పురాణ గాథలకి మధ్య ఎంత “గట్టి” పోలికలు అంటే ఒకరి నుండి మరొకరు “అనుకరించారా?” అన్న అనుమానం రాక మానదు. “ఎవరి నుండి ఎవరు?” అనే ప్రశ్న వేసుకుని అనవసరంగా ఆరాట పడే కంటే ఆ పోలికలు కొన్ని చూద్దాం.
ఉదాహరణకి మేషాది మీన పర్యంతం ఉన్న ద్వాదశ రాసులనే తీసుకుందాం. భూమి నుండి సూర్య చంద్రులని  చూసినప్పుడు నేపథ్యంలో కనిపించే నక్షత్ర సమూహాలకి మన పూర్వులు మేషం, వృషభం, …., మీనం అని పేర్లు పెట్టేరు. ఎందుకని ఈ పేర్లు పెట్టేరుట? ఆ నక్షత్ర సమూహాలు ఆయా శాల్తీల ఆకారాలలో ఆనాటి వీక్షకులకి కనిపించి ఉంటాయి. మరొకరి కంటికి ఈ ఆకారాలు అలా అనిపించలేదు. ఎక్కడో, ఎవ్వరికో ఒక నక్షత్ర సమూహం మేషం ఆకారంలోనో,  వృషభం ఆకారంలోనో కనిపించి ఉండు గాక. కానీ అవే నక్షత్ర సమూహాలు అన్ని  దేశాలలో  అవే ఆకారాలలో కనిపించేయనడం నమ్మశక్యం కాని ఊహ. ఈ రాసి చక్రం లోని పేర్లు ఇటు నుండి అటు అయినా వెళ్లి ఉండాలి, లేదా అటు నుండి ఇటు వచ్చి ఉండాలి.
మరొక ఉదాహరణగా వారాల పేర్లు చూడండి. ఇంగ్లీషులో వాడే వారాల పేర్లు పాశ్చాత్యుల పురాణాలలోని పాత్రల పేర్లని ఆధారంగా చేసుకుని పెట్టినవి. వాటిని యధాతథంగా సంస్కృతంలోకి అనువాదం చేసి పెట్టిన పేర్లే మనం ఇప్పుడు వాడుతున్నవి అని కొందరి నమ్మకం. ఎందుకంటే గ్రీసు, రోమక పురాణ గాథలలో వీటి  వెనుక చాల లోతైన కథలు ఉన్నాయి. ఇటువంటి లంకె భారతదేశంలో వాడుకలో ఉన్న వారాల పేర్లకి, పురాణ గాథలకి మధ్య ఉందేమో కానీ అది కనబడడం లేదు. నెలల పేర్లు వచ్చేసరికి చైత్ర వైశాఖాదులకి, జనవరి, ఫిబ్రవరి, వగైరాలకి ఇటువంటి సంబంధం కనిపించదు. గ్రహాల పేర్లు చూసినా, నక్షత్రాల పేర్లు చూసినా కూడా దగ్గర సంబంధం ఉన్నట్లు అనిపించదు.
హిందువులకి కైలాస పర్వతం ఉంటే వారికి  ఒలింపస్ పర్వతం ఉంది. కైలాస పర్వతం మీద శివుడు ఉంటాడు, ఒలింపస్ పర్వతం మీద వారి దేవతలు అందరూ ఉంటారు. హిందూ దేవతలూ, గ్రీసు దేవతలూ  అమరులే. వీరికి దేవతలకి అమృతం తాగితే అమరత్వం సిద్ధించింది. వారి దేవతలు “అంబ్రోజియా” తింటారు, “నెక్టర్” తాగుతారు. విష్ణుమూర్తి దేవతలకి అమృతం పంచిపెడుతున్న సమయంలో ఒక రాక్షసుడు దేవతల వరసలో చేరి  దొంగతనంగా అమృతం తాగినందుకు శిక్షగా  విష్ణుమూర్తి అతని తలని తన చక్రంతో నరుకుతాడు. గ్రీసు పురాణాలలో టెంటలస్ “అంబ్రోజియా” ని దొంగిలించి తిన్నందుకుగాను ఆకలిదప్పికలతో పాతాళంలో పడి  ఉండమని శాపం పొందుతాడు.
తనకి పుట్టిన సంతానమే తన మరణానికి కారణం అవుతుందని తెలుసుకుని రేయాకి పుట్టిన ప్రతి బిడ్డని క్రోనస్ మింగేస్తాడు. చిట్టచివరికి కడసారపు బిడ్డ జూస్  ప్రాణం  కాపాడడానికి రేయా కుట్ర పన్నుతుంది. ఇక్కడ శంతనుడు-గంగ కథ కానీ కంసుడు-కృష్ణ కథ కానీ గుర్తుకి వస్తుంది. ఇలా వెతికితే బాహిరంగా ఇంకా చాల  పోలికలు కనిపించినా ఇలియడ్, ఆడెస్సి  వగైరాలలో కనిపించే గ్రీసు పురాణ గాథలకి రామాయణ, మహాభారతాలలోను, హిందూ పురాణాలలోను  కనిపించే కథలకి మధ్య మౌలికమైన తేడాలు ఉన్నాయి. ఈ కథల ద్వారా ఈ పోలికలు, తేడాలు ఏమిటో వివరంగా తెలుసుకోడానికి అవకాశం ఉంది.
మూలాలు
వేమూరి వేంకటేశ్వరరావు, గ్రీసు దేశపు పురాణ గాథలు, ఈమాట జాలపత్రిక, జనవరి 2020
వర్గం:గ్రీకు
తోపుదుర్తి ప్రకాష్ రెడ్డి
తోపుదుర్తి ప్రకాష్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో రాప్తాడు నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
తోపుదుర్తి ప్రకాష్‌ రెడ్డి ఆంధ్రప్రదేశ్ రాష్ట్రం, అనంతపురం జిల్లా, ఆత్మకూరు మండలం, తోపుదుర్తి గ్రామంలో ఆత్మారామిరెడ్డి, ప్రేమకుమారి దంపతులకు జన్మించాడు. ఆయన బీఈ పూర్తి చేశాడు.
రాజకీయ జీవితం
తోపుదుర్తి ప్రకాష్‌ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 2009లో కాంగ్రెస్‌ అభ్యర్థిగా రాప్తాడు నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి పరిటాల సునీత పై 1950 ఓట్ల స్వల్ప తేడాతో ఓడిపోయాడు. ఆయన 2012లో వైఎస్సార్ కాంగ్రెస్ పార్టీలో చేరి రాప్తాడు నియోజకవర్గవైసీపీ ఇంఛార్జ్ గా నియమితుడయ్యాడు.
తోపుదుర్తి ప్రకాష్‌ రెడ్డి 2014లో వైసీపీ అభ్యర్థిగా రాప్తాడు నియోజకవర్గం  నుండి పోటీ చేసి తన సమీప  ప్రత్యర్థి టీడీపీ అభ్యర్థి పరిటాల సునీతపై 7774 ఓట్ల తేడాతో ఓడిపోయాడు. ఆయన 2019లో అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి పరిటాల సునీత పై 25,575  ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
ఆయన 2021లో తిరుపతి లోక్‌సభ సీటు ఉప ఎన్నికకు నియోజకవర్గం పరిధిలోని సూళ్ళూరుపేట నియోజకవర్గం వైసీపీ ఇన్‌ఛార్జ్‌గా పని చేశాడు.
మూలాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:1973 జననాలు వర్గం:అనంతపురం జిల్లా నుండి ఎన్నికైన శాసన సభ్యులు వర్గం:అనంతపురం జిల్లా రాజకీయ నాయకులు వర్గం:ఆంధ్రప్రదేశ్ శాసన సభ్యులు (2019)
జై లవకుశ
జై లవకుశ 2017లో విడుదలైన తెలుగు యాక్షన్ డ్రామా చలనచిత్రం. ఈ సినిమాకు కథను, దర్శకత్వాన్ని కె.ఎస్.రవీంద్ర (బాబీ) అందించాడు. ఈ సినిమాలో జూనియర్ ఎన్.టి.ఆర్ త్రిపాత్రాభనయం చేశాడు. రాశి ఖన్నా, నివేదా థామస్ ముఖ్యమైన భూమికలను నిర్వహించారు. ఈ సినిమా ద్వారా హిందీ చలనచిత్ర, టెలివిజన్ నటుడు రోనిత్ రాయ్ తెలుగు తెరకు విలన్‌గా పరిచయం అయ్యాడు. ఈ చిత్రాన్ని జూనియర్ ఎన్.టి.ఆర్. అన్న నందమూరి కళ్యాణ్‌రాం ఎన్.టి.ఆర్.ఆర్ట్స్ బ్యానర్‌పై నిర్మించాడు. ఈ చిత్రానికి ఛోటా కె.నాయుడు ఛాయాగ్రాహకుడు కాగా దేవిశ్రీ ప్రసాద్ సంగీత దర్శకుడిగా పనిచేశాడు.